
PROME MINISTER 


Evel yn Wever-Uroes 


Diahuebs atardi den Parlamento, Prome Minister Evelyn Wever- 
Croes a duna un splicacion breve riba algun logro di e gobierno 
actual cu ta sumamente positivo pa pais Aruba. Prome Minister 
a splica cu ultimo tempo, por a nota cu Gobierno ta treciendo 
solucionnan structural y duradero riba diferente tereno. 


Pa loke ta finansas publico, Gobierno ya caba tin 
presupuestonan balansa, cu surplusna. Tambe Aruba a haya 
un di dos "investment grade", cu ta prueba cu hasta institutonan 
financiero internacional tin confiansa den e maneho financiero 
di Gabinete Wever-Croes. Tambe, Aruba tin un acuerdo 
historico cu Hulanda, y si Aruba logra yega na un Rijkswet, lo 
ta un "game changer" di berdad pa finansas publico den futuro. 
Esaki lo ta di gran beneficio pa nos hobennan, pa asina den 
futuro, nan tin e espacio financiero, pa por implementa nan 
vision. 


Turismo, cu ta e pilar economico di pais Aruba ta creciendo, e 
cifra di desempleo a baha na nivelnan mas abou den 20 aña, lo 


bin cu un indexering como reconocemento 
pa e trabou duro di empleadonan publico, 
y e nivelnan di cuido di nos grandinan, 
cuido di salud, cuido di salud mental 
ta hayando e prioridad maximo den 
gobernacion. 


| E meta di Gabinete Wever-Croes ta pa 
e progreso y prosperidad yega na cada 
hogar di pais Aruba. Y ta bay introduci un 
sociaal minimum, cu ta un suma minimo 
cu famianan mester pa por cubri nan 
gastonan, y asina saca nan di pobresa. 
Tur esakinan ta desaroyonan sumamente 
positivo pa pais Aruba. 


Prome Minister tambe a expresa cu 
durante su bishita na Antigua and Barbuda pa un conferencia 
di Small Island Development States (SIDS), el a realisa con 
bendiciona Aruba realmente ta. Durante mas di 20 reunion, e 
por a scucha y mira con otro paisnan similar na Aruba ainda 
ta luchando pa bay padilanti. Aruba ta un inspiracion pa e otro 
islanan, no basa riba storianan ficticio, sino riba hechonan cu 
ta wordo substancia y confirma pa institutonan internacional. 


"Mi ta kere cu tur e cosnan positivo, y tur loke cu e gobierno 
aki ta logrando, ta 

crea envidia cerca esnan cu NO kier mira Aruba avansa. Tur 
esaki tambe ta crea resistencia cerca esnan cu ta mira nan 
poder bira menos, pasobra e poder ta bayendo mas den man di 
e pueblo di Aruba, pasobra hustamente e gobierno aki ta traha 
pa ARUBA en general y pa salba e patrimonio di pais Aruba, 
pa e poder no bay den man di un hende so of un grupito so, 
manera e caso Avestrus a bolbe mustra nos", Prome Minister 
a expresa. MN 

CAP Y ARMSTRONG TA FIRMA UN ACUERDO PA 
EXPLORACION DI HIDROCARBUROS DEN AREA 

Ta un placer pa Compania Arubano di Petroleo (CAP) anuncia 
e firmamento di un “Production Sharing Contract” cu Andicuri 
Oil & Gas Exploration VBA (AOGX) pa e exploracion, desaroyo 
y producion di hidrocarburos den e area maritimo di Aruba. 
AOGX ta un subsidiario local di Armstrong International LLC 
(“Al”). E ceremonia di firmamento a tuma lugar den presencia 
di Su Excelencia Evelyn Wever-Croes, Prome Minister di 
Aruba. E contract su area ta cubri 14,356 km2, equivalente na 
3.5 miyon hectar. 


E grupo di Armstrong, entre otro Armstrong Oil & Gas, Inc. 
(“AOG”) y Lagniappe Alaska, LLC (“Lagniappe”) tin un historia 
excepcional den exploracion den e ultimo 40 aña, descubriendo 
varios campo di petroleo enorme na Alaska incluyendo e campo 
Pikka di mas cu 2.5 biyon baril (descubri na 2013) y anunciando 
luna pasa un descubrimiente nobo y potencialmente grandi na 
“King Street #1”. Al a wordo funda pa explora opportunidadnan 
mundial y aplica e compania su experticio riba e tereno pa sigi 
busca camponan grandi di petroleo y gas. 


Ademas di e exploracion exitoso den Alaska su clima extremo, 
e localidad geografico a rekeri pa Lagniappe ehecuta nan 
operacion bou di regulacion riguroso y alabes manteniendo 
20 aña di bon relacion cu stakeholders local, municipal, di e 
estado y nacional. Esaki tawata un di e elementonan principal 
considera door di CAP durante negociacion. 


Fuera di nan experiencia na Alaska e team di AOGX tambe 
ta conta cu varios ehecutivonan cu experiencia exitoso den 
paisnan alrededor di Aruba. Te e dia di awe, cuatro pos a wordo 
bora den e area maritimo di Aruba, 3 na ananan 1989/1990 
zuidwest di Aruba. E di cuatro, Bon Bini1-X, a wordo bora na 
2018 Noordwest di Aruba. 


“Awe un capitulo nobo den Aruba su exploracion pa petroleo 
a cuminsa oficialmente. Nos mundo y manera di biba ta 

cambiando y desaroyando constantemente, y hunto cu ne, 
nos demanda pa energia. CAP su meta ta pa Aruba yega na 
un independencia energetico y ademas pa haci esaki den un 
forma responsabel, pa loke ta trata medio ambiente y normanan 
social” Minister di labor, energia y integracion, Gelnbert Croes, 
a bisa. Un campana di exploracion exitoso lo contribui na 
e meta aki y como resultado beneficia Aruba su generacion 
actual, y ademas generacion den futuro. 


Bill Armstrong, Presidente y CEO di AOG a anadi: Nos ta 
hopi anima di e potencial di Aruba y nos ta optimista cu nos 
lo crea valor significante pa e isla bonita aki y su hendenan. 
Nos ta buscando activamente opportunidadnan mundialmente 
pa usa nos experticio den exploracion. A base di nos analysis 
geologica y geofysica preliminario, nos tin indicacion cu tin 
varios prospecto grandi den awanan di Aruba cu ta parce mane 
camponan den nos pais bisinanan di Venezuela, Trinidad y 
Tobago, Colombia y Guyana. Aruba ta practicamente inexplora. 
Esaki ta un temporada hopi “exciting” pa Aruba. MN 

Prome Minister Evelyn Wever-Croes: 


COMPANIA ARUBANO DI PETROLEO A 
FIRMA CONTRATO CU ANDICURI OIL & GAS 
EXPLORATION VBA 


" Si logra haya gas y petroleo, Aruba lo tin un pilar economico nobo" 


Tambe, riba nan propio cuenta, a haci tur 
e inversion necesario pa haya tur e datos 
pa haci investigacion. Pa e siguiente 18 
lunanan nan ta bay busca mas datos, mas 
informacion, y cuminsa bora pa wak si nan 
por haya algo den e awanan teritorial di 
Aruba. Si nan logra haya, nan lo bay over 
na explora y saca e gas y petroleo, pa 
asina nan cuminsa proces'e y bende, cual 
lo ta un entrada hopi grandi pa pais Aruba. 


Prome Minister a indica cu e acuerdo 
aki ta uno hopi importante, pasobra e 
ta diversifica e economia, mirando cu 
Aruba no por keda depende solamente 
riba turismo. Gobierno ta haciendo nan 
maximo esfuerso pa Aruba ta mas fuerte 


Diabierna ultimo, Prome Minister 


Evelyn Wever-Croes 
tabata presente na e ceremonia di firmamento di e contrato 
entre Compania Arubano di Petroleo (CAP) cu Andicuri Oil 
8 Gas Exploration VBA (AOGX), cu ta un subsidiario local di 
Armstrong International LLC (“Al”), pa e exploracion, desaroyo 
y producion di hidrocarburos den e area maritimo di Aruba. 


Prome Minister a splica cu e compania Armstrong tin un historia 
excepcional den exploracion y a yega di descubri varios campo 
di petroleo enorme den pasado. E compania ya caba a haci 
hopi investigacion y a yega na e conclusion cu tin hopi cos di 
petroleo y gas rond di Aruba cu nan ta haya hopi interesante. 


| y resiliente, y un stap importante ta pa 
diversifica e economia, y den e area di 
energia lo por logra esaki. 


E contrato aki, no tin niun gasto pa 
Gobierno, pero e compania Andicuri si ta 
bay paga belasting, y un suma anual di 
375 mil dollars na e compania Arubando 
di petroleo, cu ta un compania estatal pa 
asina nan por haci exploracion den e 18 
lunanan nos dilanti. 


"Mi Mester bisa cu nos ta cautelosamente 
optimista mirando cu anteriormente ya 
a purba caba di busca gas y petroleo, 
pero no a haya nada. Aruba no tin nada 
di perde cu purba un biaha mas, mirando 
cu e compania aki ta pensa cu si tin, y lo busca esaki riba 
nan propio gastonan. Si logra haya gas y petroleo, Aruba lo 
tin un pilar economico nobo cu lo crea mas cupo di empleo, 
specialmente pa nos hobennan cu ta studiando den e ramo 
aki. Tambe e lo ta un entrada pa gobierno, haciendo Aruba 
hopi mas stabiel financieramente y economicamente 


Mi kier gradici Minister Glenbert Croes, pa su vision, 
determinacion y empeño, compania Arubando di Petroleo, y 
na señor Armstrong di Armstrong International LLC (“Al”), pa 
kere den Aruba" Prome Minister a expresa. MN 

Prome Minister Evelyn Wever-Croes: 


PROME MINISTER TA REACCIONA RIBA E 
ACUSACIONNAN CONTRA SU PERSONA HACI PA 
PARLAMENTARIO GERLIEN CROES 


“Mi no ta doño di ningun compania. Mi no por ta dono di un compania y ta 
Minister President di Aruba” 

Dialuna mainta na final di e conferencia di prensa di Gobierno 
di Aruba, Prome Minister Evelyn Wever-Croes a reacciona riba 
e acusacionnan lansa na su persona pa Parlamentario Gerlien 
Croes durante tratamento di e ley di RWZI den Parlamento 
di Aruba, y pafo di Parlamento. Prome Minister a indica cu 
e acusacionnan lansa na su persona, na Gobierno y na e 
profesionalnan cu tabata presente den sala di Parlamento, ta 
di lamenta. 


Segun Parlamentario Gerlien Croes a indica den su 
acusacionnan, e ley pa privatisa RWZI ta pa enrikese Prome 
Minister, cual acusacion e no por a prueba. Cu esaki, dicho 
parlamentario no ta acusa solamente Prome Minister, sino ta 
insultando, y atachando e profesionalismo y credibilidad di e 
profesionalnan cu a traha duro pa haci e ley aki un realidad. 


Tambe den su atake di desesperacion, e parlamentario a 
insinua cu Prome Minister ta doño di Secret Hotel y di mas 
hotel, cual Prome Minister a desmenti cu prueba, y a pidi dicho 
parlamentario pa rectifica, mirando cu loke e ta papiando no ta 
cuadra cu realidad. Mirando cu su acusacionnan ta sin base, 
Parlamentario Gerlien Croes a pidi disculpa indicando cu loke 
su persona a bisa no ta berdad, y cu niun caminda Prome 
Minister su nomber ta aparece como doño di e compania y 
hotelnan. 


Prome Minister a expresa cu pa su persona esaki tabata un 
sorpresa, mirando cu den su 15 aña den politica, nunca el a 
haya un disculpa y rectificacion. E parlamentario, a bin bek 
mesun dia pa rectifica y bisa cu tur loke ela cabi bisa y acusa 
Prome Minister di dje, no ta berdad, y cu Prome Minister tin 
rason cu e no ta doño di ningun compania ni ningun hotel. 


"Mi ta bolbe ripiti cu mi no ta doño di ningun compania. Mi no 
por ta doño di un compania y ta Minister President di Aruba. 
Mi tin cu pasa un screening y esaki mes ta prueba cu no ta 
asina. Tampoco mi nomber no ta aparece niun caminda riba e 
papelnan" Prome Minister a expresa. 


Tambe Parlamentario Gerlien Croes a bin bek den un entrevista 
anochi, bisando cu Prome Minister mester bin prueba cu e UBO 
(Ultimate Beneficial Owner) register. Sinembargo, ta conoci cu 
e UBO aki ta publico y a conseha Parlamentario Gerlien Croes 
pa busc'e pa e wak pa su mes, cu Prome Minister su nomber 
no ta aparace eyriba tampco. 


Despues Parlamentario Gerlien Croes a insinua cu Prome 
Minister su tata ta doño di e compania y e hotelnan y na 
momento cu el a fayece, Prome Minister lo bira e eredero. 
Esaki tambe Prome Minister a mustre cu prueba cu no ta 
asina. Señor Hendrik Croes tin 82 aña y ta disfrutando di 
su pensioen, y no tin ningun "shares" den niun compania ya 
desde 2017. 


Prome Minister a expresa di ta haya lamentabel cu 
Parlamentario Gerlien Croes ta lastra hende drechi. y pese'y a 
exigi su persona pa rectifica, di cual el a haci tambe e mesun 
dia. 


"Mi ta haye un lastima si, pasobra ami semper a sostene 
hende muhe den politica, pasobra mi a enfatisa cu si nos 
kier pa nos problemanan, preocupacionnan wordo tuma na 
cuenta, nos mester ta na mesa pa yuda yega na decisionnan 
den e miho interes di hende muhe. Loke Gerlien Croes a haci 
ta lamentabel, pasobra e no ta inspira otro hende muhe pa 
drenta politica. 


Mi a haya un rectificacion di biaha, y cu esey mi no por bay hues 
mas y pidi rectificacion. Sinembargo tin un aspecto penal ainda 
na unda e disculpa y rectificacion no a corehi completamente, 
y nos ta trahando riba e transcriptnan, cu lo inclui exactamente 
tur e cosnan cu el a bisa. Mi abogadonan ta cla pa entrega e 
kehonan ey tambe. 


Aruba ta den recuperacion y mester di tur hende nan miho cara 
y posibilidadnan pa hiba nos pais dilanti, y e tipo di practica 
aki ta di lamenta. Mi ta spera cu e cosnan aki no pasa mas", 
Prome Minister a expresa. 

Diahuebs atardi 30 di mei a tuma luga e tratamento di e ley pa 
yega na un RWZI nobo den Parlamento di Aruba. Un momento 
cu mester ta di reflexion pa nos tur segun Minister Arends. E 
minister encarga cu Naturalesa a cuminsa su discurso bogando 
pa pone e debate politico un banda y pa pensa riba kico a 
trece nos na e punto historico aki. Mester compronde bon ta 
pakico mester a bin hunto y traha pa resolve un problema cu a 
permiti crece den pleno bista, te cu e la bira un peliger pa salud 
publico y economia. 


E situacion di RWZI lo pasa pa historia como un case-study 
di un modelo politico y economico cu no ta sirbi. Aruba den su 
historia cortico a core tras di desaroyo economico y progreso, 
pero sin pensa riba sostenibilidad. Nos pais a bay tras di un 
sistema caminda no ta importa nada otro sino produci ganashi. 
Den e modelo ey no tin luga pa naturalesa. 


Awe tur hende ta spanta y indigna pasobra awa sushi ta drenta 
nos lama. Awa sushi ta pone nos hendenan y turistanan den 
peliger. Awa sushi ta subi tera riba caminda dilanti di hotelnan. 
Hotelnan di luho ta rondona cu awa preto. Y den pleno centro di 
Oranjestad y San Nicolas tambe awa sushi ta sali tur caminda. 
Diripiente nos a realisa cu nos no a tene cuenta debido cu 
e modelo economico caminda “welvaart” a bay laga “welzijn” 
atras. 


Pero no ta solamente sushi likido. Nos a haci mescos cu sushi 
solido. Pa hopi aña nos a mira mangroven como algo sin balor 
y cu por wordo destrui libremente. Nos a hasta traha un dump 
riba e mangrovennan na Parkietenbos. Te awe por mira con 
e mangelnan ta lucha pa sobrevivi den un ambiente toxico cu 
nos a crea pa nan. Na momento cu e ultimo prikichi a bay for di 
Parkietenbos, e no a causa tristesa. Nos atencion tawata riba 
otro cos. Gobiernonan tur rond di mundo a siña cu e forma aki 
di anda cu nos naturalesa y biosfera no ta sostenibel. Nos no 
por sigui riba e caminda aki. Mientras cu mundo a spierta, na 
Aruba ainda tin esnan cu no ta mira importancia pa protege e tiki 
naturalesa cu nos tin. E mesun personanan cu lo mester duna 
cara ora nos drenta debate riba e ley cu ta duna naturalesa 
tambe derechonan constitucional. 


Loke no ta directamente na bista ta nos coralnan cu ta 
muriendo. Nos yerba di lama tambe ta wordo menasa pa 


ambicion comercial. Mientras cu rond mundo scientificonan ta 
haciendo todo lo posibel pa scapa loke tin na otro paisnan. 


Pero no ta nos naturalesa so nos a neglisha y sacrifica den e 
ansha pa core tras di mas placa. Nos a Pais a logra progreso 
grandi, pero na caminda nos a bay laga nos grandinan atras. 
Nos mester cambia di ruta pasobra ta tristo cu pa decadas 
den e presupuesto di Pais Aruba, ta pone fondo disponibel pa 
por ehempel solamente pa menos cu 250 adulto mayor. Esey 
ta menos cu 1% di tur adulto mayor na Aruba. Esaki ta un 
inhusticia social. Un inhusticia cu no ta aceptabel mas y no por 
sigui. 


RWZI ta pone cu nos mester reflexiona. Tur loke cu Minister 
Arends a menciona ta resultado di decisionnan cu a wordo 
tuma door di sernan humano. Tur ser humano por haci fout. 
Tur comunidad di ser humano por haci fout. Pero p'esey como 
hende nos tin capacidad pa siña. 


"Ban laga e debacle di RWZI bira un les pa nos tur. Esaki 
ta cosnan cu no mag ripiti mas. Ban laga tambe e dump di 
Parkietenbos keda den historia. Un capitulo scur di nos historia 
caminda nos a permiti cu un otro grupo di nos hendenan mester 
a biba den huma y holo stinki. Ban laga esey tambe pasa pa 
historia y no ripiti nunca mas. Pero mas cu tur cos ban siña 
cu nos mester ta consciente y cu nos tin e obligacion moral 
pa cuida esnan mas vulnerabel. Entre nan nos naturalesa y 
nos adultonan mayor. Ban cambia di modelo economico y ban 
cuminsa pensa cu welvaart y welzijn mester por cana hunto." 
— Minister Arends MN 

Ministerio di Transporte; Integridod; 
Naturalesa y Asuntonan di.Adulto Mayor 

MINISTER 


Diabierna mainta Conseho di Minister a haya [5 
un update di e trabounan cu ta wordo haci 
na Centraal Accountantsdienst CAD y na 
Departamento di Finansa pa por mehora 
e administracion financiero di Gobierno cu 
ta forma e base pa por yega na Cuentanan 
Anual cu certificacion di accountant. 


E cambionan aki ta necesario pa asina Aruba 
por cera e ciclo presupuestario cu un Cuenta 
Anual di Pais Aruba di cual un accountant por 
duna un certificacion cu e cifranan presenta 
ta cuadra cu locual realmente a pasa den 
gobernacion den e aña presupuestario. Te 
cu awe, ningun Cuenta Anual di Pais Aruba a 
yega di haya un certificacion di accountant. E 
ultimo Cuenta Anual di Pais Aruba cu a wordo 
controla pa un accountant tabata na aña 1998, y e tempo 
ey a logra haya un declaracion di accountant, pues no un 
certificacion cu ta bisa cu e cifranan ta cuadra cu realidad. Pa 
e motibo aki dentro di e reformanan necesario pa haci Aruba 
mas fuerte y resiliente, tin trabounan ta wordo haci pa por yega 
na un declaracion special di accountant pa e Cuenta Anual di 
aña 2026 di Pais Aruba. 


Durante e presentacion Conseho di Minister a wordo informa 
riba e stapnan cu ta necesario pa wordo tuma den e tempo nos 
dilanti pa asina por yega na un certificacion di e Cuenta Anual 
di Pais Aruba door di un accountant. Pa yega eynan mester 
introduci awor aki algun cambio den e organisacion y e proceso 
administrativo di Gobierno. Lo organisa den e administracion 
financiero di Aruba un 'three lines of defence' na unda dentro 
di cada departamento procesonan financiero ta wordo alinea 
pa asina esaki por facilita e informacion financiero cu despues 
mester wordo compila pa Departamento di Finansa den un 
Cuenta Anual di Pais Aruba cu despues ta wordo controla pa 


CAD y Algemene Rekenkamer Aruba ARA, y finalmente ta 
wordo certifica pa un accountant externo. 


Pa e cambionan por ta exitoso ta importante pa cada actor ta 
consciente di nan responsabilidad pa e procesonan ta 'in place! 
y pa e informacion financiero ta completo desde e comienso. 
A enfatisa cu e responsabilidad pa e maneho financiero no 
ta solamente di e Minister di Finansa, pero cada Minister 
individual ta keda responsabel pa e maneho financiero hiba 
den e departamentonan cu ta resorta bou nan responsabilidad. 
Mescos, e responsabilidad pa e administracion financiero no 
ta concentra solamente na Departamento di Finansa, pero 
cada departamento di Gobierno ta responsabel pa e calidad di 
informacion financiero cu nan ta procesa. 


Den e tempo nos dilanti Conseho di Minister, departamentonan 
di Gobierno y Pueblo en general lo sigui wordo informa di e 
avansenan den e trabounan pa mehora e maneho financiero 
di Pais Aruba, specialmente di e trabounan pa por yega na un 
certificacion di e Cuenta Anual di Pais Aruba pa aña 2026. 

MINISTER 


Diahuebs anochi tabata un ocasion hopi importante unda a 
celebra e ceremonia di firmamento pa traspaso y restauracion 
di e edificio di EX-DOW. Minister di Turismo y Salud Publico 
sr. Dangui Oduber a atende e ceremonia di traspaso oficial di 
edificio di ex-dow pa Aruba Ports Authority (APA). Esaki sigur 
ta un logro historico pa Aruba Ports Authority pa por a logra 
cumpra y restaura un bunita momumento cu hopi caracteristica 
y historia den e curason di Oranjestad. 

Den e ceremonia protocolar, su Excelencia Gobernador di 
Aruba, Sr. Juan Alfonso Boekhoudt y varios mandatario tabata 
presente pa presencia e momento historico aki. E proyecto di 
restauracion di edificio di EX-DOW ta marca un paso significativo 
pa mehora e infrastructura y servicio cu ta wordo ofreci na 
tanto localnan como turistanan. E edificio ta situa central den 
centro di ciudad, e ta e prome impresion cu turistanan crucero 
ta haya ora nan sali for di nos terminal crucero y miles di turista 
y local ta pasa dilanti e edificio aki tur dia. 


Minister Dangui Oduber su vision y maneho den turismo ta 
basa riba keda haci inversionnan continuo den producto 
Aruba. Finalmente, Minister Dangui Oduber ta contento cu 
despues di un proceso largo ta marca un fecha importante 
na mei 2023 unda a firma MOU entre partidonan pa asina 
sondea e posibilidadnan pa APA cumpra e edificio for di Land 
Aruba y net 1 aña despues ta finalisa un fase importante cu 
ta e traspaso oficial di e edificio pa asina cuminsa prepara e 
siguiente fase cu lo bira e ehecucion di e bunita proyecto di 
restaura e edificio. 

Minister Dangui Oduber ta gradici henter e team di ministerio 
di turismo cu a traha incansablemente riba e proyecto y sigur 
un danki special na management di APA, board di APA, ATA y 
DOW y Monumentenbureau pa hunto por bai realiza un hoya 
di proyecto pa Aruba cu nos tur por ta orguyoso di dje. Nos tin 
un futuro briyante nos dilanti y loke nos mester ta conserva nos 
libertad pa sigui desaroya nos pais manera nos mes ta deseya 
esaki. 

Minister Dangui Oduber ta expresa: 

Bo mester por tin e vision ytambe names momento e conviccion 
y curashi pa por tuma e decisionan corecto pa bienestar y 
progreso di bo pais. mm 

Minister Dangui Oduber: 


MEHORANDO ACCESIBILIDAD, CUIDO Y SERVICIO 
AWO DEN E BARIO DI PIEDRA PLAT 


PX e 
Diaberna atardi Minister Dangui Oduber tawata invitado na e 
gran apertura di (HOED) “Huisartsen Onder een Dak” den e 
bario di Piedra Plat. Minister Oduber ta anuncia cu esaki ta di 
dos localidad di dokter di cas cu ta wordo opera pa Horacio 
Oduber Hospital (HOH) y e di dos cu a wordo habri e aña aki. 
Cas di dokter na piedra plat lo reenforsa e prome liña di cuido 
y trece mas accesibilidad na nos pashentnan cu mester di e 
cuido y lo amplia e capacidad pa sirbi mas pashent. 


E ocasion special aki ta significa un paso padilanti den Minister 
Oduber su compromiso pa mehora e calidad di servicio di 
cuido di salud disponibel ariba nos pais. Den aña 2023 a firma 
un acuerdo di cuido, cual un di e temanan importante tawata 
pa reinforza e prome liña di cuido. Minister Oduber ta expresa 
cu lo demostra asina aki cu esfuersonan continuo di tur den 
salud publico cu ta traha pa keda vanguardia e calidad di cuido 
na Aruba cu innovacion y exelencia medico. 


Minister Dangui Oduber su maneho ta basa ariba haci 
inversionan continuo den cuido y pa sigui investiga con pa 
mehora e calidad di cuido y sevicio na Aruba y alaves percura 
pa e fondo di AZV keda sostenibel. Ministerio di Salud Publico 
su enfoke ta ariba e conscientisacion di prevencion den salud 
y pa es motibo cu e apertura di HOED na Piedra plat lo tin 3 
dokter di cas pa ofrece un servicio adicional. E cas di dokter na 
Piedra Plat lo percura pa duna un servicio mas accesibel, mas 
efectivo y mas eficiente pa nos aseguradonan. 


Como Minister di Salud Publico e tabata un honor pa sr. 
Oduber pa por a presencia e logro aki y ta reconoce e impacto 
profundo di un servicio di calidad halto cu lo wordo ofreci na 
nos aseguradonan. Minister Dangui Oduber ta gradici ful e 
team di HOH y AZV pa e bon trabou, dedicacion y contribucion 
di cada trahado. Hoed Piedra Plat su compromiso ta pa 
asegura cu cada pashent cu pasa door di e portanan lo ricibi 
e miho servicio y trato medico, cual ta alinea perfectamente 
cu e vision di ministerio di salud, pa asina Aruba ta pais mas 
inclusivo, inovativo y avansando den servicio di cuido. MN 

Minister Dangui Oduber: 


MINISTER DI TURISMO TA FELICITA WODENPOLI 
DI HOSPITAL CU SU 25 ANA DI ANIVERSARIO 


fz 


Dialuna mainta Minister di Turismo y Salud Publico sr. Dangui 
Oduber a atende e celebracion di 25 aña di existencia di e 
centro di cuido di herida na Horacio Oduber Hospital (HOH). 
E departamento a demostra di ta un centro di speranza y 
sanamento pa cada un cuidadano di Aruba. 


Minister Dangui Oduber ta orguyoso cu tin un centro di cuido di 
herida avansa cu ta brinda un nivel halto di cuido. E comunidad 
di Aruba ta ricibi e miho cuido ora ta trata di heridanan, di esun 
di mas simpel te cu e heridanan cronico y complica. Como 
Minister di Salud Publico, Sr. Oduber tin tur e confiansa den e 
expertisio di Aruba su profesionalnan y di capabilidad di duna 
cuido den nos region. 


E vision di ministerio di salud ta pa por sigui brinda tratamento, no 
solamente na nos comunidad, pero tambe na e cuidadanonan 
di e otro islanan den Caribe Hulandes. Esaki lo aporta alaves 


na Aruba su turismo medico. Hopi di e pashentnan cu mester 
trata herida ta personanan cu ta sufri di diabetes, esaki hopi 
biaha ta bin door di sobre peso. Pa es motibo Minister Dangui 
Oduber ta keda enfoca riba e plan nacional di prevencion pa 
sigui conscientisa y informa e comunidad pa hiba un bida mas 
saludabel. 


Pa finalisa, Minister Dangui Oduber ta gradici e personal di 
hospital specialmente e doctornan, enfermeranan y personal 
cu a mustra un compromiso di semper pone e pashent central 
y pa asegura e miho cuido posibel. Ta pa remarca cu e exito 
no tabata posibel sin e dedicacion y trabou duro di e ekipo 
exeptional di wondenpoli na HOH. 


Pabien un biaha mas y danki pa alivia e dolor di miles di 
pashent na Aruba. Gm 

Minister Geoffrey Wever a anuncia un 'Open Call' na artistanan 
local pa produci un instalacion artistico na Plaza Comercio 
na Oranjestad. Ta encurasha artistanan local pa manda nan 
“proposal” pa un concepto creativo pa un instalacion artistico y 
asina sostene revitalisacion di nos centro di ciudad. 


Pa detayes exacto, mas informacion y tambe por entrega un 
proposicion, acudi na e website: https://experienceoranjestad. 
com/artist_submission/ 


E iniciativa aki ta pa sostene e desaroyo di e industria creativo 
di Aruba, y haci Oranjestad un ciudad mas atractivo pa local 
y turista. Tur e esfuersonan aki ta pa no solamente subi e 
viabilidad comercial di e area pero tambe probecha na duna 
sosten real na crecemento di nos industria creativo local. 


Nos industria creativo tin potencial enorme y lo contribui na 
diversification di nos economia. Autenticidad ta un factor 
esencial den e industria di servicio ultimamente, y bishitantenan 
local y internacional ta constantemente en busca di esaki. Ta 
nos artistanan ta esnan cu tin bista ariba loke ta haci nos como 
pais, y como sociedad unico. P'esey, iniciativanan manera 
esaki no ta djis un piesa artistico pero e ta un accion cu impacto 
real, segun minister Wever. 


DESIGNATED ART WORK LOCATION 


E obra di arte aki mester por sirbi como un luga pa saca potret 
cual por ser comparti mundialmente via diferente red social. E 
lo ta celebrando e spirito di iniciativa, resiliencia, innovacion, y 
creatividad cu ta defini e ciudad. 


“Nos ta spera di por ricibi propuestanan inspirante di nos 
artistanan local cu por enrikece e panorama di e area”, minister 
Wever a termina bisando. | 

Minister pap Wever: 


IF A 


Durante e lune di juni, lo dedica atencion na ln di Caya 
Betico Croes den Oranjestad. Durante e luna aki Minister 
Geoffrey Wever a pone fondonan disponibel pa tene un limpiesa 
completo di Caya Grandi te na haltura di Plaza Habibe. 


“Pa ya un tempo caba mi tabata ricibi kehonan di e estado di 
limpiesa den nos centro di ciudad y mi tambe ta consciente 
di esaki.” Awo, Caya Grandi a yega na beurt. Lo ta haciendo 
limpiesa di Caya Betico Croes, haciendo mantencion ariba tur 
e matanan den Caya Grandi y alavez lo cuminsa reemplasa e 
50 barinan di sushi cu barinan nobo cu dobel e capacidad. Tur 
e esfuersonan aki ta pa yuda mantene nos ciudad mas limpi. 


For di 2021, aunke cu fondo limita, ta trahando pa haci 
Oranjestad un ciudad mas atractivo y vibrante. Fase 1 di e 
revitalisacion di Columbusstraat y Wilhelminastraat a keda cla 

den 2023 y recientemente a finalisa Fase 2 di e area aki. Un 
parti importante pa revitalisa e area di Wilhelminastraat tambe 
ta e restauracion di e edificio iconico den nos ciudad, manera 
Cas Veneranda. Aruba Fair Trade Authority (AFTA), cual a 
wordo establece e aña aki, tambe ta ubica den un otro edificio 
iconico den centro di ciudad, den Oranjestraat, y asina sigui 
duna balor y bida bek den nos centro di ciudad. "Tur esaki 
ta parti di un strategia holistico cu nos a compromete na 
cuminsamento di e periodo di gobernacion", e mandatario a 
menciona. 


“Mi ta invita tur habitantenan y bishitantenan pa tuma parti den 
e proceso di limpiesa y juda manetene nos ciudad limpi. Cu bo 
sosten y colaboracion, nos ta sigui traha pa un Oranjestad mas 
limpi, atractivo y bunita.” EEEE 

MINISTER ENDY CROES A ELABORA RIBA E 
RETONAN DEN ENSENANSA DI ARUBA 


Manera ta conoci, scarsedad di maestro ta un problema mundial 
y na Aruba e no ta un excepcion. Na aña 2023, Hulanda tabatin 
un “tekort” na 9000 docente. Minister Endy Croes a informa 
cu Ministerio di Enseñansa hunto Departamento di Enseñansa 
(DEA) a realisa recien un inventarisacion di maestro y a trata 
esaki cu IPA. Tin dos categoria di maestro esta, maestro 4-8, 
kende ta duna les na kleuterschool te cu klas 2 di scol basico 
y maestra(o) 6-12 cu ta duna les na klas 1 te cu klas 6 di scol 
basico. “Na Aruba na e momento aki nos falta hopi maestro 
6-12. A inventarisa algo mas cu 100 maestro 4 -8”. Basa riba 
e resultado aki a dialoga cu IPA pa cuminsa cu un programa 
parti atardi cu lo forma e maestra(o) 4-8 pa bira un maestro 
6-12 y asina por cubri mas klas y lo yuda resolve e problema 
aki pa un gran parti. Ademas di esaki, Minister Endy Croes a 
agrega cu recientemente 24 docente a expresa nan deseo di 
sigui cu e MEN diploma esta, “Master Education Needs” cu IPA 
ta ofrece y probablemente den luna di januari 2025 lo cuminsa 
cu e estudio aki. 


“Como Minister di Enseñansa, mi ta na altura di loke mester 
drecha pa por mehora e calidad di enseñansa na Aruba. Claro 
cu nos no por drecha mundo di awe pa mañan, pero si nos 
ta pone e prioridadnan y basa riba esaki, nos ta traha e plan 


concreto pa por cristalisa esaki”, e mandatario di Enseñansa 
a indica. “Na final di dia e ta keda deber di gobierno pa pone e 
vision, meta, prepara e docente y infrastructura pa por realisa 
e cambionan den enseñansa. Nos ta traha pa brinda nos 
yiunan un miho calidad di enseñansa”, Minister Endy Croes a 
subraya. 


E no ta un secreto cu hopi bes un docente ta haya e retonan 
mas faborabel y atractivo. Awendia, poco ta esnan cu ta traha 
30 aña den un sector. Den e mundo moderno, principalmente 
nos hobennan ta studia y ta cambia mas lihe, si tin algo mas 
atractivo pa nan. Nos mester keda prepara e plataforma pa 
prepara docente. Tur aña cada stichting y DPS den luna di 
februari y maart ta haci e “bezetting”, pues cuanto maestro 
nos mester pa augustus. Por ehempel aña escolar nobo DPS 
lo tin un “tekort” di 15 docente, pa motibo cu hopi docente ta 
bay cu pensioen. Den e caso aki nos por atrae nan pa keda 
un (1) aña mas, mientras nos ta preparando otro docentenan. 
Tambe, sa pasa cu tin demasiado docente den un sector cu bo 
no tin trabou pa nan, por ehempel loke a pasa dos aña pasa 
cu e docenentenan di Papiamento, 22 a termina nan estudio y 
no tabatin luga pa tur e momento ey. Esaki ta e retonan cu bo 
ta biba cu ne, tur cos den bida ta trata di planifica y abase di 
planificacion nos por planea miho pa futuro. Ademas di esaki, 
e ambicion pa bira docente a bira menos, e ta un vocacion 
hopi bunita. “Ora cu bo papia cu un docente bo ta mira e amor 
cu nan tin pa traha, por ehempel, ora scol a habri nan mes ta 
pone poco placa di nan mes cartera pa prepara e klas. 


Nan ta yuda e muchanan den necesidad hopi bes y esakinan 
no ta bin den prensa, pero bo ta scucha hopi di e storianan ey”, 
Minister Endy Croes a expresa. Sigur e ta un ofishi hopi bunita 
cu bo por yuda y prepara un pueblo y educa nos muchanan pa 
futuro. Asina keda inculca y inspira esnan cu ta caba un havo 
of hbo pa motiva nan pa sigui e carera di docente. “Esaki ta 
un trabou no solamente di Gobierno di Aruba, pero tambe di 
prensa. “Un trabou comun pa hunto nos keda inspira, stimula 
y motiva nos hobennan pa scoge e rumbo pa ta un docente”, e 
mandatario di Enseñansa a finalisa. MN 

MINISTER ENDY CROES TA FELICITA SR. JESSY 
BEUKENBOOM CU A TRAHA DEN E SERVICIO DI 
GOBIERNO DI ARUBA DURANTE 41 ANA 


Sr. Jessy ta bay awo cu pensioen bon mereci 
A 


Recientemente, Minister di Enseñansa y Deporte Endy Croes 
a acudi na un evento special pa Sr. Jessy Beukenboom 
na Instituto Biba Saludabel y Activo (IBiSA). Sr. Jessy 
Beukenboom, kende a traha den servicio di Gobierno di Aruba 
durante 41 aña a bay cu pensioen. Den ocasion special aki, 
Minister Endy Croes a dun’e un reconocemento pa contribui 
den e desaroyo di deporte di Aruba durante 41 aña. Sr. Jessy 
tin un trayectoria hopi largo den diferente funcion den deporte 
di Aruba. Na aña 1983 Sr. Jessy a cuminsa traha na IDEFRE 
na Sportcentrum San Nicolas como “sportcoordinator”, pero 
ya prome cu esey durante periodo di su estudio, e tabata yuda 
den e programa di vakantie di IDEFRE. 


Despues di varios aña di a fungi como director interino, a 
nombr'e como director di IDEFRE na aña 2006. Despues di 
esaki, Jessy a forma parti di e “management team” di IBiSA. 
Jessy a atende varios curso y seminario di deporte den exterior 
pa Aruba. Ademas di esaki, e tabata un atleta di baseball di 
calidad aki na Aruba. Hopi di nos por corda Jessy Beukenboom 
como un excelente pelotero di baseball pa Coca Cola Rangers. 
Durante su estudio na Merca, el a wordo nombra den e Hall of 
Fame di College Baseball Americano. Tambe, el a forma parti 
di diferente directiva deportivo entre otro, triathlon, boxeo y 
baseball. Finalmente, Minister Endy Croes ta gradici Sr. Jessy 
pa su aporte y dedicacion den mundo di deporte durante 41 
aña y ta dese'e pa gosa di su pensioen merecidamente. MN 


Dialuna 3 Juni 2024 


Minister Endy Croes: 


ESPECTACULAR APERTURA DI WEGANAN 
ESCOLAR 2024 


Escolar 2024 na Stadion di Nadi Croes y Crismo Angela na 
Santa Cruz. Weganan Escolar ta un proyecto deportivo di 
Ministerio di Enseñansa y Deporte conhuntamente cu IBISA. E 
meta di WE Aruba ta pa promove deporte bou di e alumnonan 
di scol preparatorio, basico y secundario. E aña aki un total 
di 1300 alumno di 45 scol lo bataya dos siman contra otro 
pa conkista e titulo maximo. E scolnan lo enfrenta otro den 
diferente disciplina entre otro, futbol, volleyball, beach tennis, 
badminton, “kids athletics”, We Mente y We Baile. Presente 
na e celebracion deportivo tabata Minister President Evelyn 
Wever - Croes, Minister Xiomara Maduro, Minister Rocco 
Tjon acompaña pa su yiunan, Endy Croes acompaña pa 
su kerida esposa, vice presidente di Parlamento Raymond 
Kamperveen, Parlamentarionan Alvin Molina y Hendrik 
Tevreden, representante di diferente organisacion- y federacion 
deportivo, representante di directivanan di scol, cabesante di e 
scolnan y demas invitadonan special. 


E ceremonia oficial a inicia cu entrada di e scoutnan: Denisha 
y Dyandra Ruiz di Het Arubaanse Padvinders Gilde Jeanne 
D'Arc Group cu e bandera di Aruba sigui pa desfile di e 45 
scolnan, show di baile di NTG & NLG dirigi pa Sra. Marisol Peña 
cu coreografia di Ana Perez, Aileny Suarez, Alenkis Quirre — 
Castro, presentacion di Gihae Gymnastics, entretenimento 
di brassband y entreda di antorcha Olimpico. Nos himno 
nacional a keda interpreta pa C-Pop Kids bou guia di Sra. 
Edselyn Figaroa, sigui pa discurso di director di IBiSA Sr. 
Isnardo Faro, Prome Minister di Aruba Evelyn Wever — Croes 
y Minister di Enseñansa y Deporte Sr. Endy Croes. E hoben 
Atleta Masculino di Aña 2023 Zair Croes acompaña pa Dylan 
Giel, Gregory Wernet, Jeon Fernandes, Emma Gobert y Max 
Dennert a drenta e stadion cu e antorcha Olimpico. Despues 
cu Zaïr Croes a cende e candela escolar, Minister Endy Croes 
a declara Weganan Escolar 2024 oficialmente habri. Memey 


di veld Minister President Evelyn Wever — Croes, Minister 
Rocco Tjon, Minister Endy Croes y Parlamentarionan Alvin 
Molina y Hendrik Tevreden a scop e bala y asina duna inicio 
na dos siman di competencia escolar. Despues di e ceremonia 
di apertura, a sigui cu e partido di futbol entre Scol Basico 
Washington y Sint Paulus School. 


Pa finalisa, Minister Endy Croes ta gradici IBiSA, Ministerio 
di Enseñansa y Deporte, Lotto pa Deporte, Stichting Sport 
Subsidie Aruba, Setar, Utilities Aruba N.V. , AAA y Gabinete 
Wever — Croes Il cu a inverti y haci Weganan Escolar 2024 
posibel. Alabes e mandatario di Deporte gradici e directivanan 
di scol, cabesante- y docentenan di gymnastiek pa sostene 
e proyecto. “Palabra di danki na e mayornan cu ta apoya y 
sostene nan yiu den nan deporte faborito”, Minister Endy 
Croes a enfatisa. Un danki sigur na KPA, Brandweer, Arugas 
cu a yuda cu e antorcha, Sra. Marisol Peña, NTG & NLG y 
Gihae Gymnastics pa e fantastico show di apertura. Por 
ultimo, Minister Endy Croes ta invita Pueblo di Aruba pa duna 
apoyo y sosten na nos muchanan durante e competencianan 
di Weganan Escolar 2024. MN 

Ta un placer pa Compania Arubano di 
Petroleo (CAP) anuncia e firmamento di un 
“Production Sharing Contract? cu Andicuri 
Oil & Gas Exploration VBA (AOGX) pa 
e exploracion, desaroyo y producion di 
hidrocarburos den e area maritimo di Aruba. 
AOGX ta un subsidiario local di Armstrong k 
International LLC (“Al”). E ceremonia di 
firmamento a tuma lugar den presencia di 
Su Excelencia Evelyn Wever-Croes, Prome 
Minister di Aruba. E contract su area ta cubri 
14,356 km2, equivalente na 3.5 miyon hectar. 


E grupo di Armstrong, entre otro Armstrong 
Oil & Gas, Inc. (“AOG”) y Lagniappe Alaska, 
LLC (“Lagniappe”) tin un historia excepcional 
den exploracion den e ultimo 40 aña, descubriendo varios 
campo di petroleo enorme na Alaska incluyendo e campo Pikka 
di mas cu 2.5 biyon baril (descubri na 2013) y anunciando 
luna pasa un descubrimiente nobo y potencialmente grandi na 
“King Street #1”. Al a wordo funda pa explora opportunidadnan 
mundial y aplica e compania su experticio riba e tereno pa sigi 
busca camponan grandi di petroleo y gas. 


Ademas di e exploracion exitoso den Alaska su clima extremo, 
e localidad geografico a rekeri pa Lagniappe ehecuta nan 
operacion bou di regulacion riguroso y alabes manteniendo 
20 aña di bon relacion cu stakeholders local, municipal, di e 
estado y nacional. Esaki tawata un di e elementonan principal 
considera door di CAP durante negociacion. 


Fuera di nan experiencia na Alaska e team di AOGX tambe 
ta conta cu varios ehecutivonan cu experiencia exitoso den 
paisnan alrededor di Aruba. Te e dia di awe, cuatro pos a wordo 
bora den e area maritimo di Aruba, 3 na ananan 1989/1990 
zuidwest di Aruba. E di cuatro, Bon Bini1-X, a wordo bora na 
2018 Noordwest di Aruba. 


“Awe un capitulo nobo den Aruba su exploracion pa petroleo 
a cuminsa oficialmente. Nos mundo y manera di biba ta 
cambiando y desaroyando constantemente, y hunto cu ne, 
nos demanda pa energia. CAP su meta ta pa Aruba yega na 
un independencia energetico y ademas pa haci esaki den un 
forma responsabel, pa loke ta trata medio ambiente y normanan 
social” Minister di labor, energia y integracion, Gelnbert Croes, 
a bisa. Un campana di exploracion exitoso lo contribui na 
e meta aki y como resultado beneficia Aruba su generacion 
actual, y ademas generacion den futuro. 


Bill Armstrong, Presidente y CEO di AOG a anadi: Nos ta 
hopi anima di e potencial di Aruba y nos ta optimista cu nos 
lo crea valor significante pa e isla bonita aki y su hendenan. 
Nos ta buscando activamente opportunidadnan mundialmente 
pa usa nos experticio den exploracion. A base di nos analysis 
geologica y geofysica preliminario, nos tin indicacion cu tin 
varios prospecto grandi den awanan di Aruba cu ta parce mane 
camponan den nos pais bisinanan di Venezuela, Trinidad y 
Tobago, Colombia y Guyana. Aruba ta practicamente inexplora. 
Esaki ta un temporada hopi exciting pa Aruba. mm 


Gabinete Wever-Croes 


Murayanan na San Nicolas, cu un tempo 
tawata silencioso y senciyo, a bira inspiracion 
pa creatividad dinamico di varios artista. 
Cada arte di muraya ta un celebracion di 
diversidad, cultura y union, dunando bida na 
murayanan y transforma nan den obranan 
maestro. 

